กริสเตียน อันซัลดิ

กริสเตียน ดานิเอล อันซัลดิ (Cristian Daniel Ansaldi; เกิด 20 กันยายน ค.ศ. 1986)  เป็นนักฟุตบอลชาวอาร์เจนตินา ปัจจุบันเล่นในตำแหน่งกองหลังให้กับโตรีโน และเคยลงเล่นให้กับทีมชาติอาร์เจนตินาทั้งหมด 5 นัด

**สโมสรอาชีพ**

**นิวเวลส์โอลด์บอยส์**
อันซัลดิเกิดที่โรซาริโอ เริ่มต้นอาชีพโดยเล่นให้กับนิวเวลส์โอลด์บอยส์ในปริเมราดิบิซิออน และได้เป็นนักเตะตัวหลักได้ในเวลาไม่นาน

**รูบินคาซัน**
เดือนมกราคม 2008 เขาถูกขายให้กับรูบินคาซัน และไดแชมป์รัสเซียนพรีเมียร์ลีกร่วมกับทีมในปี 2008 และ 2009

**เซนิตเซนต์ปีเตอส์เบิร์ก**
อันซัลดิออกจากรูบินคาซันและย้ายไปร่วมทีมเซนิตเซนต์ปีเตอส์เบิร์กในปี 2013

**อัตเลติโกมาดริด (ยืมตัว)**
ในวันที่ 1 สิงหาคม 2014 เขาย้ายไปร่วมทีมอัตเลติโกมาดริดด้วยสัญญายืมตัว เพื่อร่วมทีมในช่วงเปิดฤดูกาล แต่ใน 9 วันถัดมาเกิดอุบัติเหตุสะโพกของเขาไปกระแทกกัยศีรษะเพื่อนร่วมทีมมาริโอ ซัวเรสในนัดกระชับมิตรที่พบกับว็อลฟส์บวร์คทำให้ซัวเรสได้รับบาดเจ็บที่สมอง
เขาลงเล่นนัดแรกให้กับทีมในนัดแรกของซูเปร์โกปาเดเอสปัญญา 2014 เมื่อวันที่ 19 สิงหาคม ซึ่งเสมอเรอัลมาดริด 1–1 โดยเขาลงมาเป็นตัวสำรองแทนที่ของกีเยร์เม่ ซิเกราในนาทีที่ 64

**เจนัว**
อันซัลดิย้ายไปร่วมทีมเจนัวด้วยสัญญายืมตัวในฤดูกาล 2015–16 โดยในสัญญามีเงื่อนไขในการซื้อตัว และเขาได้ย้ายไปร่วมทีมถาวรในวันที่ 31 พฤษภาคม 2016 โดยเจนัวซื้อตัวเขาในราคา 4 ล้านยูโร
ในวันที่ 22 มิถุนายน 2016 อันซัลดิตกลงสัญญากับอินเตอร์มิลาน ภายใต้เงื่อนไขได้ใช้สิทธิ์ซื่อตัวที่มีอยู่ในสัญญายืมตัวและขายต่อให้อินเตอร์มิลาน แต่เจนัวไม่สามารถจ่ายเงินให้เซนิตเซนต์ปีเตอส์เบิร์กได้ทันกำหนดในวันที่ 30 มิถุนายน 2016 ทำให้สิทธิ์ในตัวนักเตะกลับไปเป็นของเซนิตซึ่งมีสัญญาไปจนถึงฤดูร้อนปี 2017 แต่อย่างไรก็ตามอันซัลดิยังสามารถลงเล่นให้กับอินเตอร์มิลานในนัดที่พบกับวัทเทินส์ เมื่อวันที่ 9 กรกฎาคม 2016 ซึ่งเป็นนัดกระชับมิตรนัดแรก และเขาได้ร่วมเดินทางไปกับทีมในรายการแข่งขันนัดกระชับมิตรช่วงก่อนเปิดฤดูกาลที่สหรัฐอเมริกาอีกด้วย จากนั้นในวันที่ 29 กรกฎาคม เซนิตได้ประกาศว่าสามารถทำตกลงกับเจนัวเกี่ยวกับการย้ายทีมของเขาได้แล้ว

**อินเตอร์มิลาน**
วันที่ 30 กรกฎาคม 2016 อันซัลดิย้ายจากทีมเจนัวไปร่วมทีมอินเตอร์มิลาน แต่หลังจากย้ายทีมได้ไม่นานเขาได้รับบาดเจ็บที่เอ็นเข่าด้านในทำให้ต้องพักรักษาตัวหลายสัปดาห์ อันซัลดิลงเล่นนัดแรกให้กับทีมในนัดที่แพ้ให้กับสปาร์ตา ปราก 3–1 ใน ยูฟ่ายูโรปาลีก ฤดูกาล 2016–17 กลุ่มเค ในฤดูกาลแรกเขาลงเล่นให้กับทีม 26 นัด โดยเป็นการลงเล่นในลีก 21 นัด เขาถูกไล่ออกในนัดที่พบกับปาแลร์โม
อันซัลดิมีชื่อเป็นตัวสำรองและไม่ได้ลงสนามใน 2 นัดแรกของอินเตอร์มิลานในเซเรียอา ฤดูกาล 2017–18 ก่อนจะย้ายไปโตรีโนด้วยสัญญายืมตัว

**โตรีโน**
ในวันที่ 31 สิงหาคม 2017 อันซัลดิย้ายไปโตรีโนด้วยสัญญายืมตัว 2 ปี โดยมีเงื่อนไขในการซื้อตัวถาวร เขาลงเล่นนัดแรกให้กับทีมในวันที่ 20 กันยายน 2017 โดยเป็นเกมเยือนที่ชนะอูดีเนเซ 3–2 หลังจากนั้นเขาสามารถทำประตูแรกกับทีมได้ในวันที่ 31 มีนาคม 2018 ในนัดที่ชนะคัลยารี 4–0

**การเล่นทีมชาติ**
อันซัลดิถูกเรียกติดทีมชาติอาร์เจนตินาครั้งแรกเมื่อวันที่ 14 พฤศจิกายน 2009 ในนัดกระชับมิตรที่พบกับสเปน
และในเดือนพฤษภาคม 2018 เขาเป็นหนึ่ง 23 คนซึ่งเป็นตัวแทนทีมชาติในการแข่งขันฟุตบอลโลก 2018 ที่รัสเซีย 

**สถิติอาชีพ**

**สโมสร**

**ทีมชาติ**

**ประตูในนามทีมชาติ**

**เกียรติประวัติ**
รูบินคาซัน
*รัสเซียนพรีเมียร์ลีก: 2008, 2009
*รัสเซียนซูเปอร์คัพ: 2010, 2012
*รัสเซียนคัพ: 2011–12
อัตเลติโกมาดริด
*ซูเปร์โกปาเดเอสปัญญา: 2014
เซนิตเซนต์ปีเตอส์เบิร์ก
*รัสเซียนซูเปอร์คัพ: 2015

**อ้างอิง**

**แหล่งข้อมูลอื่น**
 สถิติจากการ์เดียน
หมวดหมู่:บุคคลจากโรซาริโอ
หมวดหมู่:กองหลังฟุตบอล
หมวดหมู่:นักฟุตบอลชาวอาร์เจนตินา
หมวดหมู่:นักฟุตบอลทีมชาติอาร์เจนตินา
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในรัสเซียนพรีเมียร์ลีก‎
หมวดหมู่:ผู้เล่นสโมสรฟุตบอลเซนิตเซนต์ปีเตอส์เบิร์ก‎
หมวดหมู่:ผู้เล่นในลาลิกา
หมวดหมู่:ผู้เล่นอัตเลติโกเดมาดริด‎
หมวดหมู่:ผู้เล่นในเซเรียอา
หมวดหมู่:ผู้เล่นสโมสรฟุตบอลเจนัว‎
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน‎
หมวดหมู่:ผู้เล่นสโมสรฟุตบอลโตรีโน‎
หมวดหมู่:ผู้เล่นสโมสรฟุตบอลรูบินคาซัน